Diari Oficial de la Generalitat Valenciana


Sumari del DOGV 8423, del 14-11-2018 (2018/10691)

RESOLUCIÓ de 29 d'octubre de 2018, del president de Turisme Comunitat Valenciana, de concessió d'ajuda a la Mancomunitat de Municipis la Costera - Canal per a la seua sol·licitud al subprograma 2.2, Impuls a la imatge de les destinacions, de les ajudes 2018 dirigides a les entitats locals de la Comunitat Valenciana. Expedient IDV-448-18.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8423

Data del DOGV
:   14-11-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/10268


Data del document
:   29-10-2018

Organisme emissor
:   Turisme Comunitat Valenciana

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 29 d'octubre de 2018, del president de Turisme Comunitat Valenciana, de concessió d'ajuda a la Mancomunitat de Municipis la Costera - Canal per a la seua sol·licitud al subprograma 2.2, Impuls a la imatge de les destinacions, de les ajudes 2018 dirigides a les entitats locals de la Comunitat Valenciana. Expedient IDV-448-18. [2018/10977]  
Antecedents de fet  
Primer. Per Resolució de 14 de desembre de 2017, del president de l'Agència Valenciana del Turisme, es convoquen les ajudes a les entitats locals per a l'any 2018 de l'Agència Valenciana del Turisme, dirigides a la millora i la competitivitat dels recursos i destinacions turístiques de la Comunitat Valenciana, publicada en el Diari Oficial de la Generalitat Valenciana, número 8194 del dia 20 de desembre de 2017, per als projectes que s'emmarquen en els programes que es detallen en l'annex I de la mencionada resolució, que són els següents:  
Programa 1: Inversió en adequació i millora dels serveis i recursos turístics.  
Programa 2: Competitivitat de les destinacions turístiques.  
Subprograma 2.1: Certificació de sistemes en recursos i serveis turístics.  
Subprograma 2.2.: Impuls a la imatge de les destinacions turístiques de la Comunitat Valenciana.  
Subprograma 2.3: Suport a la prestació de serveis turístics.  
Segon. Dins del termini establit en la mencionada resolució, va tindre entrada en l'Agència Valenciana del Turisme la sol·licitud de subvenció de la Mancomunitat de Municipis la Costera - Canal a la qual es va assignar el número d'expedient IDV-448 -18. La sol·licitud d'aquest expedient, acollida al subprograma 2.2. Impuls a la imatge de les destinacions, per al Projecte fires gastronòmiques artesanals Costera-Canal amb un pressupost de 3.500,00 euros (IVA inclòs), es va informar denegada i així es va publicar amb data 3 d'agost de 2018, en el DOGV número 8354, en la proposta de resolució de la directora de Turisme Comunitat Valenciana, de denegació d'ajudes dirigides a les entitats locals en 2018. En aquesta, es denegava l'ajuda sol·licitada per ser el cost subvencionable 2.458,22 euros quantitat inferior al mínim de 3.000,00 euros establit en la resolució de convocatòria. No es consideraven costos subvencionables els reportatges, l'entrevista en TV comarcal per un import de 605,00 euros.  
Amb data 20 d'agost de 2018, el sol·licitant va remetre al·legacions a l'esmentada proposta de resolució. A la vista de les al·legacions presentades, amb data 26 de setembre de 2018 es va emetre un informe favorable a l'estimació d'aquestes i amb data 18 d'octubre de 2018 s'ha emés nou informe d'avaluació d'aquest, que consta en l'expedient electrònic, en el qual el projecte obté una puntuació de 10,50 punts i considera actuacions i costos subvencionables les detallades en el pressupost en publicitat i difusió fins a un import de 2.455,16 euros (IVA inclòs) i les despeses derivades de l'organització de l'esdeveniment en lloguer d'espais, muntatge d'instal·lacions i lloguer d'equips fins a un import de 818,30 euros (IVA inclòs). El cost subvencionable ascendeix així a 3.273,46 euros (IVA inclòs) import superior al mínim exigit en la convocatòria.  
Tercer. D'acord amb el que s'estableix en l'article 9.2 de la resolució de convocatòria, s'ha reunit la Comissió d'Avaluació d'Ajudes, en sessió de data 26 d'octubre de 2018, i ha adoptat entre altres, els següents acords:  
- Emetre informe favorable sobre la concessió de subvenció a la sol·licitud de la Mancomunitat de Municipis la Costera - Canal (exp. IDV-448-18) segons consta en el document annex I, «Avaluats favorables», a la present acta- en el qual consten el nom del sol·licitant, les actuacions a subvencionar, la puntuació obtinguda, el percentatge d'ajuda segons la convocatòria i l'import d'ajuda.  
- Traslladar els acords anteriors a la directora de Turisme Comunitat Valenciana, perquè, en compliment de l'article 9.5 de la Resolució de 14 de desembre de 2017 per la qual es convoquen les presents ajudes, emeta la corresponent proposta de resolució.  
Quart. En data 26 d'octubre de 2018, la directora de Turisme Comunitat Valenciana ha dictat proposta de resolució de concessió d'ajuda, per a la Mancomunitat de Municipis la Costera - Canal amb indicació de l'actuació a subvencionar i l'import de l'ajuda segons la Resolució de 14 de desembre de 2017 per la qual es regeix la present convocatòria.  
  
  
Fonaments de dret  
Primer. La Resolució de 14 de desembre de 2017, del president de l'Agència Valenciana del Turisme, per la qual es convoquen les ajudes a entitats locals per a l'any 2018 de l'Agència Valenciana del Turisme, dirigides a la millora i la competitivitat dels recursos i destinacions turístiques de la Comunitat Valenciana; el Decret 4/2017, de 31 de març, del president de la Generalitat, pel qual s'aproven les bases reguladores de les ajudes dirigides al sector turístic de la Comunitat Valenciana; la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; el que es disposa en la Llei 38/2003, de 17 de novembre, general de subvencions i el seu reglament, aprovat pel Reial decret 887/2006, de 21 de juliol, i altra normativa d'aplicació.  
Segon. La competència per a dictar la present resolució l'exerceix el president de Turisme Comunitat Valenciana d'acord amb les competències assignades per l'article 5 del Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme.  
Tercer. L'article 36.3 de la Llei 39/2015, d'1 d'octubre, del procediment administratiu comú de les administracions públiques, estableix que els actes administratius de la mateixa naturalesa, com nomenaments, concessions o llicències, podran refondre's en un únic acte, acordat per l'òrgan competent, que especificarà les persones o altres circumstàncies que individualitzen els efectes de l'acte per a cada interessat.  
  
Vistos els anteriors antecedents de fet i fonaments de dret, resolc:  
  
Primer  
Concedir subvenció a la Mancomunitat de Municipis la Costera - Canal de l'ajuda que es detalla, amb indicació de l'actuació a subvencionar i l'import de l'ajuda, corresponents als programes detallats en l'antecedent primer, segons la Resolució de 14 de desembre de 2017, per la qual es regeix la present convocatòria:  
  
Núm. exp.: IDV-448-18  
Sol·licitant: Mancomunitat de Municipis la Costera - Canal.  
CIF: H0205535H.  
Projecte: Fires gastronòmiques artesanals Costanera-Canal.  
Puntuació: 10,50.  
Pressupost: 3.500,00 euros.  
Cost subvencionable: 3.273,46 euros.  
Percentatge ajuda: 65 %.  
Import ajuda: 2.127,75 euros.  
Observacions: del pressupost presentat es consideren actuacions i costos subvencionables els detallats en el pressupost en publicitat i difusió fins a un import de 2.455,16 euros (IVA inclòs) i les despeses derivades de l'organització de l'esdeveniment en lloguer d'espais, muntatge d'instal·lacions i lloguer d'equips fins a un import de 818,30 euros (IVA inclòs). El cost subvencionable ascendeix a 3.273,46 euros (IVA inclòs).  
  
L'efectivitat de les subvencions estarà subordinada al compliment de les següents condicions:  
a) La realització de l'activitat per a la qual es concedeix subvenció serà d'exclusiva responsabilitat del beneficiari. Així mateix aniran a càrrec seu els mitjans humans i materials que calguen per al seu compliment.  
b) Correspon al beneficiari sol·licitar tots els permisos, autoritzacions i llicències que corresponguen a la naturalesa del projecte a incentivar.  
c) El beneficiari comunicarà a l'Agència Valenciana del Turisme l'obtenció o sol·licitud d'altres ajudes per a la mateixa finalitat procedents d'altres administracions o ens públics o privats.  
d) El beneficiari haurà de donar l'adequada publicitat al caràcter públic del finançament de l'actuació subvencionada, per la qual cosa en totes les actuacions que siguen beneficiàries de les ajudes convocades mitjançant la present resolució, haurà de figurar el distintiu en què es faça constar que el projecte ha comptat amb la col·laboració de l'Agència Valenciana del Turisme, disponible en l'adreça d'internet: http://www.turisme.gva.es/opencms/opencms/turisme/es/contents/subvencion/distintivos.html. Per al Programa d'inversió en adequació i millora dels recursos turístics, s'instal·larà una placa en el lloc o element objecte de l'actuació en la qual conste aquest distintiu.  
e) Qualssevol altres condicions previstes en la Resolució de 14 de desembre de 2017, per la qual es convoquen les presents ajudes; el Decret 4/2017, de 31 de març, del president de la Generalitat, pel qual s'aproven les bases reguladores de les ajudes dirigides al sector turístic de la Comunitat Valenciana; la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; el que es disposa en la Llei 38/2003, de 17 de novembre, general de subvencions i el seu reglament, aprovat pel Reial decret 887/2006, de 21 de juliol, i altra normativa d'aplicació.  
f) Les presents ajudes es consideraran acceptades per cadascun dels interessats si en el termini de 10 dies hàbils, a comptar des de la notificació de la present resolució, no han comunicat a Turisme Comunitat Valenciana la seua renúncia a la subvenció. L'acceptació de la subvenció implicarà l'acceptació de la inclusió en la llista de beneficis que en el seu moment es publicarà en el Diari Oficial de la Generalitat Valenciana.  
g) La justificació de l'actuació objecte d'ajuda, que s'efectuarà únicament per via telemàtica, haurà de realitzar-se d'acord amb el projecte subvencionat i en els termes fixats en la mencionada Resolució de 14 de desembre de 2017 i en la resolució de concessió.  
h) La justificació de l'actuació s'efectuarà mitjançant la presentació telemàtica de la documentació que es relaciona en l'article 13.1 i 2 de la Resolució de 14 de desembre de 2017, del president de l'Agència Valenciana del Turisme, per la qual es convoquen les presents ajudes.  
  
Quant a la manera d'acreditar el requisit d'estar al corrent de la rendició de comptes anuals davant la Sindicatura de Comptes, cal ajustar-se al que es disposa en l'article 13.5, de la mencionada convocatòria.  
En el cas que l'entitat local no conste en la pàgina d'internet de la Sindicatura de Comptes, en concret en el document en què se certifiquen totes les entitats que estan al corrent en la rendició de comptes, haurà de presentar certificació individualitzada expedida per la Sindicatura de Comptes que acredite estar al corrent.  
i) El termini de presentació de la documentació justificativa finalitzarà el 30 de novembre de 2018. Queden exceptuades aquelles ajudes acollides al Subprograma 2.2 l'actuació subvencionada de les quals se celebre amb posterioritat a aquesta data, el termini de presentació de la documentació justificativa de les quals serà de 15 dies naturals a comptar des de la data de l'inici de l'actuació.  
Sense perjudici del que anteriorment s'ha establit, en el cas de les sol·licituds l'actuació subvencionable de les quals tinga caràcter pluriennal, el termini de justificació finalitzarà el 28 de desembre de 2018, per a les partides del projecte a executar en 2018 i el 15 de juny de 2019 per a les partides del projecte a executar en 2019.  
j) L'import a justificar coincidirà, com a mínim, amb la totalitat del cost subvencionable. En cas que l'import del cost subvencionable justificat de manera concorde siga inferior al cost subvencionable establit en la resolució de concessió, l'import de l'ajuda a lliurar disminuirà en idèntica proporció, i donarà lloc a la pèrdua parcial del dret al cobrament de la subvenció.  
Sense perjudici del que s'exposa anteriorment, en el cas d'aquelles sol·licituds l'import de l'ajuda de les quals a lliurar siga el màxim establit en la convocatòria per al programa que corresponga, hauran de justificar la totalitat del pressupost d'execució de l'actuació.  
k) En cas que el cost subvencionable justificat de manera concorde siga inferior a l'import mínim establit en cada programa, perquè l'actuació siga subvencionable, es produirà la pèrdua total del dret al cobrament de la subvenció concedida.  
l) L'alteració d'algunes de les característiques del projecte o activitat aprovats, l'incompliment de condicions i terminis establits en la resolució de concessió, la nul·la execució o execució parcial de la inversió, la falta o incompleta justificació de despeses efectivament realitzades i la concessió amb posterioritat a la presentació de la sol·licitud d'altres ajudes públiques o privades que, en el seu conjunt, excedisquen l'import del cost subvencionable de l'actuació o, en el cas d'aquelles sol·licituds l'import de l'ajuda de les quals a lliurar siga el màxim establit en la convocatòria, de l'import total de l'actuació que se subvenciona, podran donar lloc a la pèrdua del dret al cobrament total o parcial de la subvenció concedida.  
La present ajuda es considerarà acceptada per l'interessat si en un termini de quinze dies naturals, a comptar des de la notificació d'aquesta, no ha comunicat a Turisme Comunitat Valenciana la seua renúncia a la subvenció.  
  
Segon  
Publicar la present resolució en el Diari Oficial de la Generalitat Valenciana, amb efectes de notificació.  
Contra la present resolució, que posa fi a la via administrativa, podrà interposar-se recurs contenciós administratiu davant els jutjats contenciosos administratius, dins del termini de dos mesos comptats des de l'endemà de la notificació d'aquesta i, potestativament, podrà interposar-se recurs de reposició davant l'òrgan que ha dictat l'acte, en el termini d'un mes, a comptar des de l'endemà de la notificació d'aquesta, tot això de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 29 d'octubre de 2018.- El president de Turisme Comunitat Valenciana: Francesc Colomer Sánchez.